**Program for ”Lær golf på 4 uger”   
  
Tak for din tilmelding til vores kursus i ”Lær golf på 4 uger” i august måned 2023. Vi glæder os til at se dig – kom gerne i praktisk tøj, efter forholdene og fx kondisko. Adressen er Skovsvinget 25, 3480 Fredensborg. Nedenfor ser du en lille beskrivelse af forløbet.   
  
Vi starter d. 5. august kl. 9.00, hvor du vil blive introduceret til klubben og høre om det videre kursusforløb. Du vil blive modtaget af repræsentanter for vores Begynderudvalg og mødes med nogle af vores mentorer, der vil følge dig gennem kursusforløbet.  
Efter introduktionen kommer vores træner og fortæller om det udstyr du får udleveret og som du beholder gennem hele kursusforløbet.  
Start på træning vil derefter ske på vores driving range i 1-2 time, hvorefter vi slutter dagen af med frokost i vores restaurant.   
  
Du kan nu selvtræne på træningsområderne de kommende 4 uger.   
  
De følgende 3 lørdage mødes vi i klubben kl. 10, hvorefter klubbens træner vil stå for indlæring i golfspillet i ca. 1,5 time. Når træningen er færdig spises der frokost enten i restauranten, eller maden tages med til Tikøb Golfbane, hvor vi får mulighed for at spille nogle huller på deres bane. Den sidste lørdag spilles der 5 huller på Tikøbs bane, hvor det bliver vurderet om du er klar til at få banetilladelse, og du vil den dag blive præsenteret for dine muligheder for medlemskab i Fredensborg Golf Club.   
  
Fra 2-4. uge har du også mulighed for at selvtræne på Tikøbs bane.   
  
Tirsdag aften i 3. uge i kursusforløbet vil der kl. 19 være regel- og teoriundervisning, som alle opfordres til at deltage i.   
  
Søndag d. 27. august afholdes der en lille afslutningsturnering på banen i Fredensborg, og der afsluttes med middag i restauranten. Heri deltager også mentorer.**  
**Vi ser frem til et godt forløb, og glæder os til at gøre dig til golfspiller.  
  
Venlig hilsen**

**Begynderudvalget  
Fredensborg Golf Club**